জামিয়া এজাজিয়া দারুল উলুম যশোর (যশোর রেলস্টেশন মাদ্রাসা নামেও পরিচিত) যশোর জংশন রেলওয়ে স্টেশনের পার্শ্বে অবস্থিত একটি কওমি মাদ্রাসা। ১৯৫৯ সালে যশোরের দানবীর চৌধুরী আলতাফ হোসেনের নিজস্ব জায়গায় স্থানীয় লোকদের সহযোগিতায় এ মাদ্রাসাটি প্রতিষ্ঠা লাভ করে। বাংলাদেশের স্বাধীনতা যুদ্ধে মাদ্রাসাটির গুরুত্বপূর্ণ ভূমিকা ছিল। মাদ্রাসার প্রাঙ্গণে একটি গণকবর রয়েছে। প্রতিষ্ঠাকালীন যশোরের প্রসিদ্ধ আলেম আবুল হাসান যশোরী অত্র মাদ্রাসার মুহতামিম হিসেবে যোগদান করেন। তার মৃত্যুর পর ১৯৯৩ সাল থেকে অদ্যাবধি মুহতামিম হিসেবে কর্মরত আছেন আনওয়ারুল করীম যশোরী। ২০২১ সালে মাদ্রাসার ছাত্রসংখ্যা ৫৬০।